Umsagnir skal senda með tölvupósti á netfangið ; [ email protected ] og rita í efnislínu : Umsögn um frumvarp til laga um staðgöngumæðrun . Samkvæmt frumvarpinu verður staðgöngumæðrun í velgjörðarskyni heimiluð að tilteknum skilyrðum uppfylltum en bann lagt við staðgöngumæðrun í hagnaðarskyni . Frumvarpið skiptist í eftirtalda átta kafla : Almenn ákvæði . Skilyrði staðgöngumæðrunar í velgjörðarskyni . Meðferð og úrlausn mála um staðgöngumæðrun í velgjörðarskyni . Fæðing barns og yfirfærsla á foreldrastöðu . Réttur barns til að þekkja uppruna sinn . Bannákvæði og refsingar . Ýmis ákvæði . Breytingar á öðrum lögum . Kristrún Heimisdóttir , lektor við Háskólann á Akureyri , leiddi starf hópsins til mars 2014 en þá tók Dögg Pálsdóttir , lögfræðingur og aðjúnkt við Háskólann í Reykjavík , við formennsku . Aðrir nefndarmenn eru Hrefna Friðriksdóttir , dósent við Háskóla Íslands , og Sigurður Kristinsson , prófessor við Háskólann á Akureyri . Áætlað er að skila heilbrigðisráðherra frumvarpinu fullbúnu af hálfu nefndarinnar um miðjan janúar 2015 .